钦定古今图书集成/明伦汇编/家范典/第085卷 > 《翠楼吟》〈留别〉明·林鸿
## 钦定古今图书集成/明伦汇编/家范典/第085卷 > 《翠楼吟》〈留别〉明·林鸿

钟情太甚，人笑我、到老也无休歇。月露烟云多是恨，
况与玉人离别。软语叮咛，柔情婉恋，镕尽肝肠銕。岐
亭把盏，水流花谢时节。　应念翠袖笼香，玉壶温酒，
夜夜银屏月。蓄喜含嗔多少态，海岳誓盟都设。此去
何之，碧云春树，蚤晚翠千叠。图将羁思，归来细与伊
说。

按闽县张氏女，号红桥，善属文。操觚之士咸托五字为媒，不之许。福清林鸿以诗投之，竟谐匹偶。鸿有《金陵之游，作此》。